paragraph_text: Gilderoy Lockhart (Merlinov velered trećeg razreda, počasni član Lige za obranu od mračnih sila i peterostruki dobitnik nagrade Vještičjeg tjednika za najljepši osmjeh) lik je iz serije romana o Harryju Potteru. On je slavni čarobnjak koji je napisao mnoge knjige o mračnim stvorenjima i svojim susretima s njima. Ima plavu, valovitu kosu i posebno ravne i blistavo bijele zube. Narcisoidan je, opsjednut samim sobom, i jako je napuhan. Unatoč svom položaju slavne osobe u čarobnjačkoj zajednici, njegove obožavatelje čine pretežito sredovječne žene i tinejdžerice (koje ga smatraju posebno zgodnim).